
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2025 M. BALANDŽIO 23 D. SPRENDIMO NR. T-97 „DĖL PANEVĖŽIO RAJONO SAVIVALDYBĖS MERO REZERVO SUDARYMO IR NAUDOJIMO TVARKOS APRAŠO PATVIRTINIMO“ PAKEITIMO

2026 m. rugpjūčio 27 d. Nr. T-
Panevėžys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 
16 straipsnio 1 dalimi, Lietuvos Respublikos biudžeto sandaros įstatymo 15 straipsniu, Lietuvos Respublikos krizių valdymo ir civilinės saugos įstatymo 47 straipsnio 3 punktu, Panevėžio rajono savivaldybės taryba nusprendžia:
1. Pakeisti Panevėžio rajono savivaldybės mero rezervo sudarymo ir naudojimo tvarkos aprašą, patvirtintą Panevėžio rajono savivaldybės tarybos 2025 m. balandžio 23 d. sprendimu 
Nr. T-97 „Dėl Panevėžio rajono savivaldybės mero rezervo sudarymo ir naudojimo tvarkos aprašo patvirtinimo“:
1.1.  pakeisti 5 punktą ir jį išdėstyti taip:
„5. Rezervo lėšos naudojamos:
5.1. krizėms ar ekstremaliosioms situacijoms ir (arba) ekstremaliesiems įvykiams likviduoti, jų padariniams šalinti ir padarytiems nuostoliams iš dalies kompensuoti;
5.2. gaisrų ar įvykių (sąvoka suprantama kaip apibrėžiama Lietuvos Respublikos krizių valdymo ir civilinės saugos įstatyme) padariniams likviduoti ir jų padarytiems nuostoliams iš dalies kompensuoti;
5.3. dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti.“;
1.2. papildyti aprašą 51 punktu:
 „51. Lėšos iš Mero rezervo gali būti skiriamos fiziniams ir (arba) juridiniams asmenims tais atvejais, jeigu už nuosavybės teise priklausantį turtą nebuvo gautos išmokos iš Savivaldybės biudžeto to paties turto nuostoliams kompensuoti. Ši nuostata taikoma ir tais atvejais, jeigu fiziniam ir (arba) juridiniam asmeniui turtas yra perduotas valdyti ir naudoti jį pagal turto panaudos, patikėjimo ar nuomos sutartį. Už teisingos informacijos apie draudimą ir (ar) draudimo išmokos gavimo pateikimą atsako prašymą pateikę asmenys.“;
1.3. pripažinti netekusiu galios 9.4 papunktį;
1.4. buvusį 9.5 papunktį laikyti 9.4 papunkčiu.
2. Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.panrs.lt.







Šarūnė Karalevičienė
2026-07-28


PANEVĖŽIO RAJONO SAVIVALDYBĖS ADMINISTRACIJOS
FINANSŲ SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO DĖL PANEVĖŽIO RAJONO SAVIVALDYBĖS TARYBOS 2025 M. BALANDŽIO 23 D. SPRENDIMO NR. T-97 „DĖL PANEVĖŽIO RAJONO SAVIVALDYBĖS MERO REZERVO SUDARYMO IR NAUDOJIMO TVARKOS APRAŠO PATVIRTINIMO“ PAKEITIMO PROJEKTO AIŠKINAMASIS RAŠTAS

2026 m. liepos 28 d.
Panevėžys

1. Sprendimo projekto tikslai ir uždaviniai
Sprendimo projekto rengimą paskatino Lietuvos Respublikos biudžeto sandaros įstatymo Nr. I-430 2, 6, 15, 18, 19, 20, 21, 27 straipsnių, VII skyriaus, priedo pakeitimo ir VIII skyriaus pripažinimo netekusiu galios įstatymas, kuriame naujai išdėstyta, kokioms reikmėms gali būti naudojamos Mero rezervo lėšos. Patikslintas Aprašas turi atitikti galiojantį teisinį reglamentavimą bei užtikrinti maksimaliai aiškų, efektyvų ir greitą Mero rezervo lėšų panaudojimą ekstremaliųjų situacijų bei kitų įvykių atvejais. 
2. Siūlomos teisinio reguliavimo nuostatos ir laukiami rezultatai
Priėmus šį sprendimą, Panevėžio rajono savivaldybės mero rezervo sudarymo ir naudojimo tvarkos aprašas atitiks galiojančių teisės aktų nuostatas. 
3. Lėšų poreikis ir šaltiniai
Nėra.
4. Kiti reikalingi pagrindimai, skaičiavimai ar paaiškinimai
[bookmark: part_dd51b85632984bf482a2481fdc52c0d4]Reikalingas sprendimo projekto antikorupcinis vertinimas.
5. Sprendimo projekto lyginamasis variantas
Pridedamas.


Skyriaus vedėja                                                                                                    Šarūnė Karalevičienė

